Porthania
Porthania on Helsingin yliopiston keskustakampukseen kuuluva laitosrakennus, joka sijaitsee Kluuvin kaupunginosassa Hirvi-korttelissa osoitteessa Yliopistonkatu 3. Arkkitehti Aarne Ervin suunnittelema, vuonna 1957 valmistunut Porthania on yksi Helsingin ydinkeskustan huomattavimmista 1950-luvun modernismia edustavista rakennuksista. Henrik Gabriel Porthanin mukaan nimetyn rakennuksen pääasiallinen käyttäjä on nykyisin Helsingin yliopiston oikeustieteellinen tiedekunta.
Arakhosia
Arakhosia oli antiikin kreikkalainen nimi Persian valtakunnan maakunnalle, joka sijaitsi nykyisen Afganistanin, Pakistanin ja Intian alueella. Kandahar oli alueen suurin kaupunki, jonka Aleksanteri Suuri perusti nimellä Arakhosian Aleksandria. Hindukuš-vuoristo erotti Arakhosian Baktriasta. Arakhosian eteläpuolella sijaitsi Gedrosia ja lännessä Drangiana. Idässä alue rajoittui Indukseen.